
           LINNAVARA- JA MAJANDUSAMET


SELETUSKIRI                                                                                                           22.06.2009
Narva Linnavolikogu määruse «Maanteeameti restruktureerimisega 
seonduvate määruste muutmine» eelnõu juurde

Määruse eelnõu koostamisel on aluseks võetud «Liiklusseaduse» § 2 lõige 4, «Reklaamiseaduse» § 13 lõige 1, «Kohalike maksude seaduse» § 2 lõige 1 ning «Kohaliku omavalitsuse korralduse seaduse» § 22 lõike 1 punktid 2, 361 ja 363 alusel, juhindudes majandus- ja kommunikatsiooniministri 26.05.2009. a määrusest nr 56 «Ida Regionaalse Maanteeameti põhimäärus»

Eelnõu on ette valmistanud Narva Linnavalitsuse Linnavara- ja Majandusameti kommunaal-majandusosakonna liikluskorraldusteenistuse peaspetsialist Veera Mihhailova (tel 35 99 136; veera.mihhailova@narva.ee) ning õigusliku analüüsi on eelnõule teinud LVMA üldosakonna jurist Mihhail Antonov (tel 35 99 255; mihhail.antonov@narva.ee).
Eelnõu sisuks on redaktsioonilised muudatused §-des 1-5 nimetatud Narva Linnavolikogu määrustes seoses Maanteeameti restruktureerimisega. Nimelt jõustuvad 01.07.2009 Maantee-ameti (valitsusasutuse registrikood 70001490) ja Eesti Riikliku Autoregistrikeskuse (ARK – asutuse registrikood 70000823) ühinemisega muudatused Maanteeameti struktuuris ja isik-koosseisus. 
Maanteeamet on Majandus- ja Kommunikatsiooniministeeriumi valitsemisalas tegutsev valitsusasutus, mille ülesandeks on teehoiu korraldamine ja tingimuste loomine ohutuks liiklemiseks riigimaanteedel. 
Ühinemisega kaotatakse Maanteeameti büroode võrgustik ning luuakse Maanteeameti neli kohalikku asutust: 
· Ida Regionaalne Maanteeamet (asukohaga Vallikraavi 2, 44306 Rakvere ning tegevuspiir-konnaga Ida-Viru, Järva ja Lääne-Viru maakond);

· Lõuna Regionaalne Maanteeamet (asukohaga Veski 23, 51005 Tartu ning tegevuspiir-konnaga Jõgeva, Tartu, Põlva, Valga ja Võru maakond);

· Lääne Regionaalne Maanteeamet (asukohaga Suur-Posti 20, 80017 ning tegevuspiir-konnaga Pärnu Hiiu, Lääne, Pärnu, Saare ja Viljandi maakond);

· Põhja Regionaalne Maanteeamet (asukohaga Pärnu mnt 463a, 10916 Tallinn ning tegevus-piirkonnaga Harju ja Rapla maakond).

Seni Maanteeameti pädevuses olnud koostöö kohalike omavalitsustega liikluskorralduslikes küsimustes delegeeritakse Maanteeameti kohalikele asutustele. Kuna Narva Linnavolikogu mitmes määruses on sätestatud kooskõlastusnõue Eesti Maanteeameti liikluskorraldus-teenistuse spetsialistiga või Narva linnaliikluse bürooga, tuleb nimetatud sätetes asendada sõnad „Eesti Maanteeameti liikluskorraldusteenistuse spetsialist“ või „Maanteeameti Narva linnaliikluse büroo“ sõnadega „Maanteeameti kohalik asutus“ vastavas käändes.
Eelnõu autorid peavad vajalikuks rõhutada, et kooskõlastavaks haldusorganiks on Maantee-ameti kohalik asutus (Ida Regionaalse Maanteeamet) kui ametiasutus, mitte ametiasutuse koosseisu kuuluv konkreetne ametiisik. Haldusorgani pädevusküsimuse lahendamisel on määravaks välis- ja sisepädevuse piiritlemine. Välispädevust omavaks haldusorganiks on Ida Regionaalse Maanteeamet (edaspidi Amet). Sisepädevus määratakse ametiasutuse siseselt. Seejuures sisepädevuse puudumine ei avalda vahetut mõju haldusakti või menetlustoimingu kehtivusele.
Vastavalt majandus- ja kommunikatsiooniministri 26.05.2009. a määruse nr 56 «Ida Regionaalse Maanteeameti põhimäärus» § 9 punktile 2 Ameti põhiülesandeks on muuhulgas liikluse korraldamine. Põhimääruse § 10 punkti 1 kohaselt põhiülesannete täitmiseks teeb Amet koostööd valitsusasutuste, kohaliku omavalitsuse üksuste, sihtasutuste, mittetulundus-ühingute, ettevõtlus- ja tarbijaorganisatsioonidega. Sisepädevuse määrab Põhimääruse § 18 lõike 5 punkt 7, mille järgi liikluskorralduse osakonna põhiülesandeks on kohaliku oma-valitsuse üksuste nõustamine liikluse korraldamisel.
Määruse terminoloogia vastab vastava valdkonna seadustes kasutust leidnud terminitele. «Tee-seaduses» kasutatakse läbivalt sõnaühendit „Maanteeameti kohalik asutus“, konkretiseerimata nimeliselt pädevaid valitsusasutusi. Maanteeameti kohalikuks asutuseks Ida-Virumaal, sh Narva linnas, on alates 01.07.2009.a. Ida Regionaalne Maanteeamet. 
Määrusel puudub kokkupuude Euroopa Liidu õigusega ning sellega ei kaasne täiendavaid kulutusi linnaeelarve vahenditest. Määrus jõustub üldises korras vastavalt KOKS  § 23 lõikes 1 ja HMS § 93 lõikes 2 linnavolikogu eksternsete määruste kohta sätestatule. Määruse eelnõu esitati kooskõlastamiseks kooskõlastuslehel märgitud isikutega.

